2018-02-27
त्रिपुरा, मेघालय और नगालैंड में विधानसभा चुनाव खत्म होने के बाद एग्जिट पोल भी सामने आ चुके हैं। एग्जिट पोल के मुताबिक भारतीय जनता पार्टी तीनों राज्यों में सबसे बड़ी पार्टी बनकर उभरती नजर आ रही है। जहां एक ओर त्रिपुरा में कांग्रेस को भारी नुकसान नजर आ रहा है वहीं बीजेपी की झंडा लहराता रहा है। दूसरी ओर मेघालय भी कांग्रेस के ‘हाथ’ से छूटता नजर आ रहा है। हालांकि यहां किसी भी पार्टी को स्पष्ट बहुमत मिलता नहीं दिखा रहा। इस वजह से ऐसे में यहां गठबंधन की सरकार बन सकती है। उत्तर पूर्व के त्रिपुरा, मेघालय और नगालैंड तीनों राज्यों 60-60 विधानसभा सीटें हैं। मेघालय और नगालैंड में मंगलवार (27 फरवरी) को मतदान हुए थे, जबकि त्रिपुरा में 18 फरवरी को चुनाव हुए थे। नगालैंड में एक कैंडिडेट के निर्विरोध चुन लिए जाने और त्रिपुरा, मेघालय में एक-एक सीट पर उम्मीदवार की मौत के चलते तीनों ही राज्यों में 59-59 सीटों पर मतदान हुआ है।
unk awa_Deva